google/wiki40b huggingface dataset:
Rockall

DS «Norge»

På vei fra Kristiansand til New York støtte DS «Norge» på St. Helena-grunnen ved Rockall 28. juni 1904 og sank. Av de 727 passasjerene og besetningen på 68 omkom 620, blant dem 225 nordmenn. Den kjente, norske forfatteren Herman Wildenvey var med som passasjer og overlevde, men Henrik Ibsens barnebarn, en pike, omkom i forliset.
Mefjorden (Berg)

Mefjorden er en av de største og lengste fjordene på øya Senja i Troms fylke. Hele fjorden tilhører Berg kommune. Det er cirka 17 kilometer fra innerst i Mefjordbotn i sørøst til det vide utløpet i Norskehavet i nordvest.
Nordøstsiden av fjorden er ubebodd. Denne siden er svært ulendt og stedvis stupbratt, med fjellsider som står rett opp fra havet. Innerst i fjorden ligger Mefjordbotn, hvor det bor en håndfull mennesker. Langs sørvestsiden går fylkesvei 862, langs fjellsiden og gjennom tunneler og rasoverbygg. Lenger ut på denne siden ligger de to fiskeværene Senjahopen (308 innb.) og Mefjordvær (154 innb.).
Hele området rundt Mefjorden utgjør den nordlige delen av Berg kommune og har et samlet folketall på 485 innbyggere, omtrent halvparten av kommunens befolkning. I 2004 åpnet Geitskartunnelen, som knyttet Mefjorden til resten av kommunen, deriblant kommunesenteret Skaland. Mellom Senjahopen og Skaland er det i dag drøye 15 kilometers bilvei. Før tunnelen kom måtte man kjøre via Gibostad og Svanelvmoen – en strekning på over 10 mil.
Kong Ping av Zhou

Kong Ping av Zhou (født før 771 – død 720 f.Kr.) (også kalt Zhōu Píng Wáng eller Kong P'ing av Chou) var den 13. hersker over det kinesiske Zhou-dynastiet og den første av kongene i den epoken som går under navnet det østlige Zhou-dynasti. 
Det var han som, mens han ennå var kronprins Ji Yijiu, måtte flykte østover etter at Zhou-hovedstaden i vest ble brent og plyndret. Det var Quanrongbarbarene som hadde angrepet Zhongrikets kjerneområder i dagens Shaanxi, drept kong Youwang og plyndret hovedstaden.
Under flukten var han avhengig av at herskerne i nærliggende vennligsinnede vasallstater gav ham beskyttelse mot barbarene og de føydalherrene som hadde gjort opprør mot ham. En hær satt sammen av lensherrene klarte snart å fordrive barbarene. Dermed satte han seg i takknemlighetsgjeld til Qin, Chang og Jin-statene. Han la så hovedstaden til Chengzhou ved Luoyang (provinsen Henan) for å kunne sikre seg bedre mot angrep. 
Fyrsten av Qin hadde dekket kongens retrett, og fikk som takk det gamle Zhou-kjerneområdet i len av kong Ping. Dermed ble samtidig grunnlaget lagt for det senere Qin-dynastiet.
D.B. Wilson kraftverk

D. B. Wilson kraftverk  er et varmekraftverk i Ohio County, delstaten Kentucky, USA. Det har en installert produksjonskapasitet på 566 MW, fordelt på 1 blokk / turbin. Operatør er Western Kentucky Energy Co. Brenselkilden er kull.
Sabra (person)

Sabra (Hebraisk: צבר, tsabar) er en folkelig betegnelse på en jøde som er født i israelsk territorium. Uttrykket dukket først opp i 1930-årene og siktet til en jøde som var født i Israels land (inkludert Palestinamandatet og Ottomanske Palestina; også kalt Nye Yishuv og Gamle Yishuv). Siden opprettelsen av Staten Israel i 1948, har israelere brukt uttrykket om jødiske personer født i Israel.
Uttrykket henspiller på en tornete ørkenplante i kaktusfamilien opuntia. Planten har et tykt skall med pigger, men under er planten søtere og mykere. På engelsk kalles plantens frukter prickly pear og på hebraisk tsabar. Kaktusen sammenlignes med israelske jøder, som av enkelte ansees som harde og tøffe på utsiden, men som er milde og søte på innsiden.
I 2010 var over 4 000 000 israelske jøder (70 prosent) sabraer, og blant israelsk ungdom var andelen enda høyere. I 2015 hadde andelen sabraer økt til 75 prosent av Israels jødiske befolkning.
Vanlig frostmåler

Utseende

Hunnen kan ikke fly, vingene er bare små utvekster på 2-3 millimeter lengde.  Hannens forvinger er gyllen gule men med et svakt okerskjær. De har tre mørkere, tverrbånd, ett på midten og to innerst ved kroppen.  Bakvingene er lysere og mer jevnt farget.  Vingespennet er 34-44 millimeter.
Vanlig frostmåler ligner på store frostmåleren og vårfrostmåler. Den kan skilles fra de to fordi den har lysere vinger og mangler den brune flekken mellom tverrbåndene på forvingen.  Vårfrostmåler har noen små mørke prikker langs kanten, ytterst på forvingene og flyr dessuten om våren og ikke om høsten.

Levevis

Vanlig frostmåler flyr sent på høsten og særlig om natten. Den lever helst på eik, men også på andre løvtrær som ask. Den bruker også blåbær som vertsplante.
Den vingeløse hunnen kryper opp en trestamme og frem til de ytterste greinene. For å tiltrekke seg hannen, produserer hun et feromon, et luktstoff, som hannen sporer opp. Parringen og eggleggingen finner sted på greinen, hvor hun legger sine egg.  Eggene overvintrer.
Eggene klekkes om våren, når knoppene spretter på treet. Larvene spiser på bladene.  På sein sommeren er larvene utvokste. De søker ned i skogbunnen. Ofte slipper de seg ned via en spinntråd. Nede i skogbunnen spinner de en kokong av spinntråd.  I den tette kokongen har de sitt puppestadium. Den voksne sommerfuglen klekkes vanligvis etter de første frostnettene om høsten.

Skadedyr

Arten regnes som skadedyr og har hatt masseforekomster på eik i skogene langs sørlandet i Norge, hvor den har totalt snauspist store skogområder. I årene 1966–1968 var det et større angrep i Skiftenes utenfor Grimstad.
Trommestikke

En trommestikke bruker man til å slå på en tromme eller en cymbal . Trommestikken kommer i forskjellige størrelser og har forskjellige tupper. Tuppene og størrelsen har noe å si for hva slags lyd det kommer ut av trommen, og er særlig avgjørende for lydkarakteren på cymbaler.

Produsenter

De største produsentene av trommestikker i dag er: 
Vic Firth , 
Vater , 
Zildjian , 
Promark , 
Carbostick  og 
Ahead . 
I tillegg finnes et utall mindre produsenter som tilbyr en rekke forskjellige modeller for alle hender og behov.
Den nærmeste produsenten til Norge er Wincent trommestikker  som produseres i Gränna, Sverige.
Andre merker i markedet: Pellwood, Rohema, Agner, Silver Fox, Ice, Regal Tip, Innovative Percussion, Lefima, B-Sticks, Premier, Tama, DW, Ayotte, Sonor, Vancore.
Produsenter av melodiske-, pauke- og basstrommekøller: Grover, Bergerault, Lefima, Sonor, Premier, Rohema, Mike Balter, Malletech, Zildjian, ProMark, Vic Firth, Regal Tip, Vater, Inaki Sebastian, Vancore
Vi er Vål'enga

Vi er Vål'enga er en EP med diverse artister, utgitt i 1994.
Olav Godfridsson

Konge av Dublin

Olav etterfulgte sin far Gofrid som konge av Dublin etter dennes død i 934. Han hadde før det markert seg som leder for en flåte i Nordøst-Irland, som hadde plyndret kongedømmet Oriel i 933, men blitt beseiret av Muichertach mac Néill. Senere samme år  plyndret han det viktige klosteret Armagh. Som konge fortsatte han med aggressiv krigføring mot Dublins naboer, han angrep Mide og plyndret klosteret Clonmacnoise. Dublin var i hans regjeringstid i strid med Limerick om hvem som skulle være det dominerende norrøne kongedømmet i Irland. Han vant en avgjørende seier over Limerick i 937.
Olav ble gift med en datter av Konstantin II av Skottland (Causantín mac Áeda), hennes navn er ikke kjent. Han allierte seg også med Eógan av Strathclyde. Olav blir regnet som lederen for den norrøn-gæliske alliansen som utfordret Adalstein av England i 937. De led et avgjørende nederlag i slaget ved Brunanburh.

Konge av Jorvik

Etter Adalsteins død i 939, angrep Olav igjen Northumbria og Jorvik. Han tvang Adalsteins etterføler Edmund til en avtale som ga Olav herredømme over Northumbria og deler av Mercia. Han fikk imidlertid ikke glede seg over sine nye landområder lenge, han døde to år senere i 941.
Grauvogeliidae

Utseende

Ganske små mygg, vingelengde ca. 3 millimeter. Vingene var avlangt ovale med mange tydelige vingeårer. Det var en tydelig subcosta-åre, en radialåre som delte seg i fem grener, en medialåre som delte seg i fire grener og en to-delt cubitalåre. Tverr-årer mellom gren 1 og 3 av medialåren og mellom median- og cubitalåren avgrenset to lukkede celler inne i vingen.
Dette årenettet samsvarer ganske godt med det hypotetiske årenettet til stamformen for alle tovinger.

Fossiler

Gruppen er beskrevet fra fossiler fra tidlig Trias (247-242 millioner år før nåtid) fra Frankrike. De er dermed blant de aller tidligste tovingene som er kjente. Gruppen er bare kjent fra lokaliteten Arzviller i Frankrike.
Kommunal Landspensjonskasse

Historikk

Selskapet ble stiftet som en «forvaltet» kasse under Norsk Kollektiv Pensjonskasse 15. februar 1949 som følge av vedtak i Byforbundet og Herredsforbundet med formål å tilby de kommunalt ansatte tjenestepensjon. Det forvaltet da kundenes tjenestepensjonsavtaler. Samarbeidet varte til 1974 da KLP fikk sin egen konsesjon til å drive forsikringsselskap.
Selskapet startet beskjedent, men stadig flere kommuner sluttet seg til KLP etter hvert. I 1972 passerte forvaltningskapitalen en milliard kroner, i 2000 100 milliarder og i 2008 passerte selskapet 200 milliarder. Medlemstallene har også økt, i 2008 passerte KLP grensen for 300 000 medlemmer etter en vekst på 25 000 yrkesaktive medlemmer i løpet av fem år.
De første 40 årene var KLP et selskap som først og fremst administrerte kollektive pensjonsordninger i kommunene. Gjennom 1990-årene utviklet KLP virksomheten ytterligere blant annet ved å etablere eget skadeselskap, eiendomsselskap og kapitalforvaltningsselskap.
Konkurranseeksponering av kommunale tjenester ble etter hvert mer vanlig. De private livsforsikringsselskapene brukte store ressurser på å vinne andeler i det kommunale pensjonsmarkedet. Konkurransesituasjonen førte til en viss avskalling av kommunekunder. For KLP ble dette kompensert ved tilgang på nye bedriftskunder og vekst i helsesektoren.
I 2011 valgte syv kommuner og en fylkeskommune å ta sin tjenestepensjonsordning ut på anbud. Etter endelig behandling valgte syv av åtte KLP som leverandør av offentlig tjenestepensjon.
Eumichthus

Utseende

En nokså liten, avlang, blank, brun trebukk. Antennene er tynne og litt lengre enn kroppen. Pronotum er hvelvet med rundede sider, innsnevret bak slik at den blir et markert skille mellom pronotum og dekkvinger. Dekkvingene er jevnbrede, med to tverrbånd av hvite hår. Beina er nokså lange, med klubbeformede lår.

Utbredelse

Gruppen er utbredt i det vestlige Nord-Amerika.
Brunplystreand

Taksonomi

Arten kan være nært beslektet med hetteplystreand (D. arcuata), og det er kjent at den har hybridisert med både denne og prydplystreand (D. eytoni) i fangenskap. Arten regnes som monotypisk, men populasjonene i det sørlige USA og den nordlige Mexico har av noen blitt skilt ut som en selvstendig økotype under navnet D. helva, men validiteten er tvilsom.

Biologi

Brunplystreand måler cirka 45–53 cm. Hunnen og hannen er omtrent jevnstore. Hannen veier typisk 440–1 050 g, hunnen typisk 500–1 000 g. Kjønnene er ellers tilnærmet like, men hunner og ungfugler er gjerne noe dusere utfarget enn voksne hanner.
Fjærdrakten er hovedsakelig gyllen rødbrun. Issen er noe mørkere enn resten av hodet. På halsen er det islett av sorte og hvite fjær i et bredt felt på midten. Nebbet er gråsort og øynene mørke. Som andre plystreender har nebbet en liten krok ytterst. Gumpen er hvit både over og under, og det korte stjerten mørke brun (nærmest sort). Vingene er rødbrune i framkant og har mørke brune, nærmest sorte, flygefjær på oversiden. Ryggen er mørk brun. Langs flankene har arten noen karakteristiske forlengede fjær som stikker ut og har beige trim.
Arten er hovedsakelig å regne som standfugl, men den gjør kortere trekk i forbindelse med vannstanden og tilgangen på mat. Habitatet består primært av myr og sump i åpent, flatt terreng, inkludert våtmarksområder med både ferskvann og brakkvann. Den er spesielt assosiert med godt utviklede områder med høyt gress, og spesielt rismarker.
Brunplystreand er nærmest fullstendig planteeter (herbivor). I tillegg til ris etter den frø og frukt fra en rekke arter, men også gress, løk, siv og en mindre andel animalsk føde (kanskje andunger).
Hekketiden følger vannstanden og varierer med utbredelsen og regntiden. Arten er monogam og parforholdene varer livet ut. Parene hekker enten solitært eller i løselige grupper. Redet bygges av begge, og det plasseres ofte over vann. Det ligner en liten haug og måler typisk 19–26 cm i diameter. Det er bygget av ulike plantematerialer. Det kan også bli plassert i en hul trestamme eller lignende. Noen par fôrer det innvendig, andre ikke. Hunnen legger normalt  6–16 (typisk 10) egg, men forlatte reder med opp mot 62 egg har blitt registrert. Hekkeparasittisme kan være en årsak, uten at dette har blitt bekreftet. Inkubasjonstiden tar 24–29 dager, og hannen er ofte en mer aktiv ruger enn hunnen. Avkommet er dunkledd og forlater redet etter 24–36 timer. Begge foreldrene følger opp ungene, som får full fjærdrakt etter cirka 63 dager.
Krenellering

Krenellering (av fransk créneler, forsynt med takker; tysk: Zinne) er en spesiell utforming av den øvre delen av en forsvarsmur. Murens øvre del er utformet som et brystvern med rektangulære utsparinger som opprinnelig ble brukt som skyteskår, men senere kun med et dekorativt formål.
Trappistøl

Trappistøl er øl brygget av trappistmunker i Belgia og Nederland. Trappistøl er ikke en egen kategori av øl, men betyr bare at de er brygget i et kloster av munker som tilhører trappistordenen.
Av totalt 171 trappistklostere i verden er det bare 7 (6 i Belgia og 1 i Nederland), som brygger øl.
Alle trappistøl brygges og selges kun for å finansiere klosterets drift og annet veldedig arbeid. Alt overskuddet fra øl-salget går til karitativt arbeid og veldedige formål i regionen. 
Av de belgiske sortene er Chimay den mest kommersialiserte og vanligste mens på andre siden av skalen ligger Westvleteren som er det minste.

Øltyper

Ølen er overgjæret, svært smaksrikt og har et alkoholhinnhold på fra 6 og opp til rundt 11 prosent. Kjennetegnet er den store mengden malt av både korn og hvete som gjør at ølet får en høy vørterstyrke og stor fyldighet. Den høye vørterstyrken gir sammen med alkoholen en kraftig maltsmak og sødme. En del merker er også smaksatt med krydder, urter, pomerans eller mørkt råsukker.

Enkel

Enkel ble tidligere brukt av trappistbryggeriene for å beskrive den enkleste versjonen av ølet sitt. Ingen trappistbryggerier bruker denne beskrivelsen idag.

Dubbel

Dubbel (eller Dobbel) er en beskrivelse brukt av trappistbryggeriene. Opprinnelsen til Dubbel var et øl som ble brygget av Westmalle i 1856. Klosteret hadde brygget en witbier siden 10. desember 1836 som var søt, hadde liten alkoholprosent og var ment som en daglig drikk for munkene. Dette nye ølet var en kraftig og mørk versjon. I 1926 ble formelen endret og ølet ble enda kraftigere. Det første registrerte salget av dette ølet er datert 1. juni 1861. Etter Andre verdenskrig var klosterøl blitt populært i Belgia og navnet "Dubbel" ble også brukt av flere kommersielle bryggerier.

Tripel

Tripel (også kjent som Trippel eller Triple Ale), er en navnekonvensjon brukt av trappistbryggeriene for å beskrive et lyst sterkøl de brygger. Navnet blir også brukt av kommersielle bryggerier.

Quadrupel

Quadrupel brukes for å beskrive et mørkt og det sterkeste ølet som brygges. Kjennetegn er malt, en fruktig smak og høy alkoholprosent (rundt 10%).
Eumorpha

Utseende

Store, slanke, gjerne grå og rosa svermere.

Levevis

Larven lever blant annet på vinranke og villvin.

Utbredelse

Slekten er utbredt i Amerika.
Lophorrhina overlaeti

Utbredelse

Arten lever i Kenya og Kongo.
Tumbling

Tumbling er et apparat og en øvelse innen troppsturn (teamgym). Apparatet er 13–15 meter langt, satt sammen av glassfiberrør tett i tett med en matte over. Tumblingen har litt sprett, lite i forhold til trampett, men mye i forhold til et frittståendefelt. Utøverne har tilløp og utfører akrobatiske elementer på apparatet (salto, stift, araber, flikkflakk etc).
Mikronesiaføderasjonens flagg

Mikronesiaføderasjonens flagg ble tatt i bruk 10. november 1979. Den blå bakgrunnen representerer Stillehavet, mens de fire stjernene representerer de fire øygruppene i føderasjonen: Chuuk, Pohnpei, Kosrae og Yap. Flaggduken er av samme valør som FN-flagget, et minne om øygruppens tidligere status som tilsynsområde under FN.
Et lignende flagg med seks stjerner var i bruk fra 1965 for Trust-Territoriet. Kosrae var da en del av Pohnpei og disse ble derfor bare representert av en stjerne. De tre gjenstående stjernene representerte Palau, Marshalløyene og Nord-Marianene som valgte å ikke ta del i føderasjonen.
Go on with the Wedding

«Go on with the Wedding» er en amerikansk populærmusikksang, skrevet av Arthur Korb, Charles Purvis og Milton Yakus. Den ble publisert i 1956.
Innspillingen med Patti Page (Jack Rael orch) ble utgitt på 78-platen Mercury 70766.
Sangen ble også spilt inn på plate og kom på listen som duett med Kitty Kallen og Georgie Shaw.

Norsk versjon

Juul Hansen har skrevet en norsk tekst. På norsk bærer den tittelen «Hør klokkene ringer».
Norsk Lærerlag

Norsk Lærerlag er en tidligere fagforening for lærere, dannet i 1966.
Organisasjonen kom til ved en sammenslutning av Norges Lærerlag (etablert 1892), Norges Lærerinneforbund (1912), Norsk Øvingslærerlag (1935) og Norges Skolelederlag (1924). 1. januar 2002 ble Norsk Lærerlag slått sammen med Lærerforbundet, og formet organisasjonen Utdanningsforbundet. Norsk Lærerlag hadde i overkant av 90 000 medlemmer ved sammenslåingen.
Ved etableringen i 1966 valgte Oslo Lærerinnelag og Oslo Lærerlag å stå utenfor. Oslo Lærerinnelag kom til to år senere, i 1968, mens Oslo Lærerlag sluttet seg til Norsk Lærerlag først i 1979 etter at de fremforhandlet egen avtale.
Clay Boswell kraftverk

Clay Boswell kraftverk er et kullkraftverk utenfor Cohasset i Itasca County, delstaten Minnesota i det nordlige USA. Det har en installert produksjonskapasitet på 1025 MW, fordelt på 4 blokker / turbiner. Operatør er Minnesota Power Co.
Anlegget ble bygget ut i årene 1958–1980. Brenselkilden er sub-bitumenøst kull.
I 2006 hadde hele anlegget utslipp på 8,1072 millioner tonn CO2.
Apodemia

Utseende

Små til middelsstore, slanke, brune og oransje sommerfugler, gjerne med små, hvite flekker. Denne slekten kan ligne overflatisk mye på rutevinger (Melitaeini), men er ikke i slekt med disse.

Levevis

Disse sommerfuglene finnes helst på tørr, steinete buskmark, gjerne i ørkenaktige områder. Larvene lever på en rekke ulike planter, blant annet slektene Eriogonum (syrefamilien), Ceanothus (trollheggfamilien), Prosopis (mimosafamilien) og Prunus (rosefamilien).

Utbredelse

De fleste artene lever i den sørvestlige delen av Nord-Amerika (nord til Colorado) og Mellom-Amerika, men slekten forekommer så langt sør som Rio de Janeiro.
Hamming-avstand

Innen informatikk er Hamming-avstand et mål på forskjellen mellom to strenger. Begrepet ble introdusert av Richard Hamming i 1950, og kan defineres som det minste antall utskiftninger som er nødvendig for å transformere den ene strengen til den andre. For eksempel har de binære strengene "01" og "10" en Hamming-avstand på to, da to biter må byttes om for å komme fra den ene til den andre.
Hugo Ayala

Landslaget

Han ble tatt ut i Mexicos tropp til VM i fotball 2018 i Russland.
Hyderabad State Bank

Hyderabad State Bank var sentralbanken i staten Hyderabad. Den ble etablert ved Hyderabad State Bank Act av 8. august 1941. Det første kontoret åpnet i april 1942. Banken hadde ansvar for forvaltningen av hyderabadsk rupi. Den ble i tillegg drevet vanlig bankvirksomhet. Banken var eid av den hyderabadske stat med 51%, resten av private.
Etter at staten Hyderabad ble innlemmet i India i 1948 ble banken i 1953 tilknyttet Reserve Bank of India, som helt overtok i 1956. Banken skiftet da navn til State Bank of Hyderabad. I 1959 ble denne banken tilknyttet State Bank of India.
Finwë

Finwës hus

(1)             (2)
 Míriel ========= Finwë ========= Indis 
            |               |
            |               ------------------------------------------
         Fëanor = Nerdanel  |            |                 |         |
                |           Findis   Fingolfin = Anairë  Irimë   Finarfin = Eärwen
              Maedhros                         |                          |       
              Maglor                         Fingon                       Finrod      
              Celegorm                       Turgon                       Angrod**
              Caranthir                      Aredhel                      Aegnor
              Curufin*                       Argon                        Galadriel 
              Amrod     
              Amras (*  Far til Celebrimbor)
 (** Far til Orodreth, som var far til Gil-galad)
Hellefjorden (Hammerfest)

Hellefjorden er en fjord på Sørøya i Hammerfest kommune i Finnmark. Den har innløp fra Sørøysundet, mellom Værosodden og Pikfjellneset, og går nordover til bygda Hellefjord i fjordbotnen.
Fjorden er 1,5 kilometer lang og er dypest nesten helt innerst i fjorden, med 24 meter som største dybde.
Det store hovedkvarter

Det store hovedkvarter (GrHQu; tysk: Großes Hauptquartier Seiner Majestät des Kaisers und Königs) var den mobile, strategiske kommandosentral til de tyske stridskreftene i den fransk-tyske krig 1870/1871 og under første verdenskrig. Den utgjorde verken en egen myndighet eller noen egen organisasjon, men var et forsamlingssted for de høyeste militære og politiske beslutningstagerne i det tyske keiserrike.
Makedonia (Hellas)

Navn

Makedonia er et gresk navn, Μακεδονία, og betyr antagelig «høy», eller «de høye».

Geografi

Makedonia dekker et areal på 34 231 km²  og utgjør den nordlige delen av det greske fastlandet. Hovdstaden i Makedonia er Thessaloniki. Makedonia grenser til Albania, Nord-Makedonia og Bulgaria i nord, til Thraki i øst, Epirus i vest og Thessalia i sør.
Teddy Boys

Teddy Boys er et samlenavn på en subkultur av arbeiderklasseungdommer, til dels voldelige, på 1950-tallet. Navnet spiller på at de kledde seg i edvardiansk dandy-mote med lange dressjakker som ikke gikk inn i livet og såkalte «piperøresbein», altså bukser som gikk rett ned langs bena uten å gå ut for å gi mer plass. Moten hadde kommet fra skreddere som fokuserte på de i overklassen som var lei sparing og beskjedenhet etter andre verdenskrig. Teddy Boys lot seg også inspirere av amerikansk zoot suits og pompadour-hårstil a la Tony Curtis, og ble den første hel-engelske undergrunnskulturen for unge.
Enda det i utganspunktet var mer en kles- og hårstil, ble det blåst opp i media som en ungdomsgjeng-sak etter at en 19 år gammel Teddy-gutt fra London, Derek Bentley, ble funnet skyldig i drapet på en politimann og deretter hengt. Media ga dem skylden for alt som var galt, og de tiltrakk seg stadig flere voldelige elementer. Flere historier om ungdom med kniver og slåsshansker dukket opp i media, spesielt Daily Mail.
Ringo Starr var et noe ufrivillig medlemm av en Teddy Boys-gjeng.
Rakkestad fogderi

Rakkestad fogderi (Rakkestad, Heggen og Frølands Fogderie), var en administrativ enhet (fogderi) i Akershus stiftamt fra midten av 1600-tallet, fra 1768 i Smaalenenes amt.
Ved lensavviklingen i 1670-årene ble Heggen og Frøland len tillagt Rakkestad fra Rakkestad og Mossedal len og dannet Rakkestad, Heggen og Frøland fogderi, senere forkortet til Rakkestad fogderi. Fogderiet ble overført fra Akershus stiftamt til Smaalenenes amt i 1768.
Landets fogderier ble avviklet amtvis i perioden 1898-1919, i Smaalenenes amt i 1912.